**Հովիկ Դեմիրճյան** (հունարեն՝ Χόβιγκ Ντεμιρτζιάν, արևմտահայերեն՝ **Յովիկ Տէմիրճեան**, հունվարի 3, 1989(1989-01-03), Նիկոսիա, Կիպրոս), կիպրոսահայ երգիչ, ով ներկայացրել է Կիպրոսը Եվրատեսիլ 2017 թվականի երգի մրցույթին Ուկրաինայի մայրաքաղաք Կիևում։ Մրցույթում զբաղեցրել է 21-րդ հորիզոնականը։

Կենսագրություն և կարիերա
------------------------

Հայկական արմատներով Հովիկը ծնվել է 1989 թվականի հունվարի 3-ին Կիպրոսի Նիկոսիա քաղաքում։ Սովորել է մարքեթինգ և աշխատել է բիզնեսում, բայց շատ շուտ թողել է դա և զբաղվել երաժշտությամբ։ Նա սովորել է նվագել կիթառ և դաշնամուր, ինչպես նաև սովորել է ջազ և վոկալ։ Նրա առաջին խոշոր հաղթանակը Լառնակայում անցկացվող երաժշտական մրցույթում երկրորդ տեղը զբաղեցնել էր։ Նա Կիպրոսում հայտնի դարձավ «Երաժշտության սուրհանդակ» մականունով։ 2009 թվականի հունվարի 1-ին Հովիկ (Հովիգ) անվան տակ հունական X Factor մրցույթի համար թողարկել է "Den mou milas alithina (Istoria exei teleiwsei)" (հունարեն՝ "Δεν μού μιλάς - ἱστορία έχει τελειώσει") երգը։ Այն գրվել է Արգիրո Խրիստոդուլիդուի կողմից, իսկ երաժշտական վիդեոյի ռեժիսորը Կոստաս Վոնիատիսն է։

### Հունական X Factor

2009 թվականին մասնակցել է Հունական X Factor երաժշտական մրցույթի երկրորդ սեզոնին, որը հեռարձակվել էր հունական ANT1 հեռուստաալիքով։ Ներկայացել է հունարեն "Pote" (հուն.՝ "Ποτέ") երգով, և ընդգրկվել է տղաների խումբ՝ Նիկոս Մորատիդիսի ղեկավարությամբ։ Իր առաջին համերգում երգել է The Fray խմբի «How to Save a Life» երգը, իսկ արդեն երկրորդ շաբաթում՝ հայկական թեմատիկայով երգել է Էլեֆտերիա Արվանիտակիի «Menos ektos» երգը։ 3-րդ շաբաթում նա կենդանի կատարումով երգել է Ռեյ Չարլզ-ի և Ջո Քոքերի «Unchain My Heart» երգը, որին հետևել է Bon Jovi խմբի «You Give Love Bad Name» երգը, իսկ հինգերորդ շաբաթում երգել է The Beatles խմբի "With a Little Help from My Friends" երգը։ իր 11-րդ համերգում նա կատարել է երկու երգ. հունարեն «Pou Na Sai» (Անտոնիս Ռեմոսի երգը) և Լայոնել Ռիչի "Hello" երգը։ Մրցույթի արդյունքում նա զբաղեցրել է 7-րդ հորիզոնականը։

### X Factor-ից հետո

X Factor-ից հետո նա վերադարձել է Կիպրոս, զբաղվել է սոլո կարիերայով։ Ապա նա թողարկել է մի շարք սինգլներ, որոնք ներառում են հունալեզու "Ksana" (հուն.՝ Ξανά, 2010), "Mystika" (հուն.՝ Μυστικά, 2012) և "Ekho ya mena" (հուն.՝ "Εγω Για Μένα", 2013): Նա նաև շրջագայել է ամբողջ աշխարհով, համերգներ տալով Հունաստանում, Մերձավոր Արևելքում և Ռուսաստանում։

### Եվրատեսիլ երգի մրցույթ

Հետևելով հունական X Factor-ին, Դեմիրճյանը երկու անգամ մասնակցել է Կիպրոսի Եվրատեսիլյան ազգային ընտրություններին. մեկը 2010-ին, մյուսը 2015-ին։ 2010 թվականին նա "Goodbye" երգով զբաղեցրել է երրորդ հորիզոնականը, իսկ 2015 թվականին իր "Stone in a River" երգով՝ 4-րդ հորիզոնականը։

2016 թվականի հոկտեմբերի 21-ին Դեմիրճյանը հայտարարվել է որպես Եվրատեսիլ 2017-ի Կիպրոսի ներկայացուցիչ։ Նրա երգը գրվել է շվեդ կոմպոզիտոր Thomas G:son-ի կողմից։ Եվրատեսիլյան երգը կոչվում էր "Gravity" ("Գրավիտացիա"), որը թողարկվել է 2017 թվականի մարտի 1-ին։ Մասնակցելով առաջին կիսաեզրափակիչ փուլին, անցել է եզրափակիչ փուլ, որտեղ զբաղեցրել է 21-րդ հորիզոնականը։

Սկավառակագրություն
------------------

### Սինգլներ

| Վերնագիր | Թվական | Ալբոմ |
| --- | --- | --- |
| "Den mou milas alithina"(Δεν μού μιλάς αληθινά - ἱστορία έχει τελειώσει) | 2009 | Non-album singles |
| "Ksana"(Ξανά) | 2010 |
| "Goodbye" |
| "Mystika"(Μυστικά) | 2012 |
| "Ekho ya mena"(Εγω Για Μένα) | 2013 |
| "Stone in a River" | 2015 |
| "Gravity" | 2017 |
|

Ծանոթագրություններ
------------------

1. 1 2  Jiandani Sanjay (հոկտեմբերի 21, 2016)։ «Cyprus: Hovig will fly to Kyiv!»։ *esctoday.com*։ ESCToday։ Վերցված է հոկտեմբերի 21, 2016
2. ↑  «Cyprus: Hovig Demirjian is Confirmed for Kyiv»։ The Eurovision Times։ Վերցված է հոկտեմբերի 25, 2016
3. ↑  Jordan Paul (հոկտեմբերի 21, 2016)։ «Hovig to represent Cyprus in the 2017 Eurovision Song Contest»։ *eurovision.tv*։ EBU
4. ↑  «Hovig to represent Cyprus at Eurovision 2017 in Kiev»։ *cyprus-mail.com*։ Cyprus Mail։ հոկտեմբերի 21, 2016
5. ↑  «Hovig to Represent Cyprus at Eurovision 2017»։ *eurovoix.com*։ Eurovoix։ հոկտեմբերի 21, 2016
6. ↑  Gallagher Robyn (հոկտեմբերի 21, 2016)։ «CyBC confirms Hovig as Cyprus' act for Eurovision 2017»։ *wiwibloggs.com*։ Wiwibloggs

Արտաքին հղումներ
----------------

* Հովիկ Դեմիրճյան Ֆեյսբուքում
* Հովիկ ԴեմիրճյանԻնստագրամում
* Hovig Demirjian Official website Archived 2017-05-17 at the Wayback Machine.
* Hovig Demirjian Internet Movie Database կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Deezer · Ինստագրամ · SoundCloud · Spotify · ՅուԹյուբ |
|  |
| Թեմատիկ կայքեր | Discogs · Internet Movie Database · MusicBrainz |

 |